《送放生池碑》
宋代·赵孟坚

维书号心画，於以观厥德。
堂堂太师颜，忠义挺不屈。
怒张铁柱立，凛若骂蔡贼。
蚕头而虿尾，屋漏而壁拆。
岂事笔端求，要自心胸出。
心源傥匪正，马谩按图索。
君侯冰玉清，一点尘不入。
摆脱世缘尽，四壁无良物。
源清流应随，心同宁异迹。
前年镇霅城，清风贪者格。
人言政化明，如仕唐大历。
人言八法具，俨是浯溪刻。
卑栖小李掾，松茂悦见柏。
甚欲事洒扫，笔砚供洗涤。
官身类匏系，唯向清梦觌。
手搨鲁池碑，潢謄寄远驿。
既异裹苞苴，抑匪徒挂壁。
举目见颜公，英气耸辟易。
又若小子动，祗庄常侍侧。

作者简介：中国南宋画家。生于庆元五年（1199），卒于景定五年（1264），一说卒于咸淳三年（1267）。字子固，号彝斋；宋宗室，为宋太祖十一世孙，汉族，海盐广陈（今嘉兴平湖广陈）人。曾任湖州掾、转运司幕、诸暨知县、提辖左帑。工诗善文，家富收藏，擅梅、兰、竹、石，尤精白描水仙；其画多用水墨，用笔劲利流畅，淡墨微染，风格秀雅，深得文人推崇。有书法墨迹《自书诗卷》，绘画《墨兰图》、《墨水仙图》、《岁寒三友图》等传世，著《彝斋文编》4卷。